Source: https://tax-fin-lex.si/Zbirke/SodnaPraksaList?nodeId=7986b602-d5b2-491d-b9b3-3207b1837515&pageNumber=23
Timestamp: 2020-08-08 09:10:49+00:00
Document Index: 273768

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

VSL sklep Cst 82/2011
VSL0069889
ZFPPIPP člen 374.
končna razdelitev premoženja - premoženje, ki ga ni mogoče vnovčiti – prenos premoženja na Republiko Slovenijo
Glede prenosa premoženja, ki ga ni mogoče vnovčiti, velja, da se lahko prenese na Republiko Slovenijo le, če v to privoli.
VSL sodba I Cp 79/2011
VSL0057732
SPZ člen 217, 269.
prehod družbene lastnine v zasebno lastnino – pridobitev lastninske pravice na podlagi zakona – priposestvovanje služnosti
Na podlagi ZLNDL, ki ureja lastninjenje nepremičnin na podlagi imetništva pravice uporabe, se je lastninska pravica po samem zakonu ob njegovi uveljavitvi pridobila na podlagi pravice uporabe, katere nosilca pa je potrebno določiti, upoštevajoč tedanje predpise. Njena narava je bila drugačna od klasične lastninske pravice, kakor tudi njen prenos (vpis v zemljiško knjigo zanj ni bil konstitutivne narave). Odločilno torej je, katera oseba je ta sredstva imela v posesti in jih uporabljala. Le ta namreč lahko postane lastnik teh nepremičnin.
VSL sodba I Cp 836/2011
VSL0068245
ZD člen 32, 32/1, 32/2.
izločitev dela zapuščine – izločitev v korist potomcev – prispevek k povečanju ali ohranitvi zapustnikovega premoženja - vzdrževalna dela
Pravica izločitve ni omejena le na investicijska vlaganja, vsled katerih se vrednost premoženja poveča, ampak se izločitev lahko zahteva tudi za vzdrževalna dela, ki pa imajo za posledico ohranitev vrednosti premoženja. Po 32. členu ZD se iz zapustnikovega premoženja izloči del, ki ustreza prispevku k povečanju ali ohranitvi vrednosti zapustnikovega premoženja. Ta del predstavlja del celotnega zapustnikovega premoženja in ne fizično točno določen del od tega premoženja.
VSL sklep I Cp 4694/2010
VSL0062566
ZZK-1 člen 31, 147. SPZ člen 225, 225/2.
parcelna številka – vpis stvarne služnosti – delitev služeče stvari – sodba kot podlaga za vknjižbo pravice – načelo formalnosti postopka
Ker je sodišče prve stopnje ugotovilo, da je v sodbi kot služeča nepremičnina nepremičnina, ki ne obstaja več, iz izreka sodbe pa ni razvidno, na katerem delu služeče nepremičnine se je stvarna služnost dejansko izvrševala, je na podlagi določila 148. člena ZZK-1 v zvezi z določilom 31. člena ZZK-1 pravilno zavrnilo vknjižbo služnostne pravice.
VSL sodba in sklep II Cp 4855/2010
VSL0065843
OZ člen 131, 135, 179.
odškodninska odgovornost lastnika lokala za padec na stopnicah lokala – krivdna odškodninska odgovornost
Lastnik lokala odgovarja za padec na stopnicah po splošnih načelih (krivdno) in ne objektivno.
VSL sklep I Ip 1518/2011
VSL0058547
ZIZ člen 191, 191/3. ZPP člen 270, 270/2, 286b, 339, 339/2, 339/2-8. Pravilnik o sodnih izvedencih in sodnih cenilcih (2002) člen 45, 45/1, 45/1-1, 45/1-3, 47, 47/1, 47/1-3, 48/3.
sklep o odmeri nagrade izvedencu - nagrada za študij spisa - zahtevnost mnenja - ugovor po izteku roka - nedokazovana dejstva - dogovor o podaljšanju zapadlosti terjatve - neplačilo kupnine - poziv k položitvi kupnine drugemu ponudniku - procesni sklep - nedopustna pritožba
Glede na natančna navodila v sklepu o postavitvi izvedenca izvedencu za pripravo izvida in mnenja ni bilo treba pregledati celotne obsežne dokumentacije v spisu. Ker izvajanje dokazov z zaslišanjem strank in prič za zatrjevano dejstvo v ugovoru ni bilo predlagano, sodišče prve stopnje s tem, ko strank in prič na naroku v tej smeri ni zaslišalo, ni moglo storiti absolutne bistvene kršitve določb postopka. Sklep o pozivu k izjavi o privolitvi v plačilo kupnine in o določitvi roka za plačilo v primeru privolitve ima naravo sklepa procesnega vodstva.
VSL sklep I Cp 4883/2010
VSL0056264
ZD člen 126, 126-4.
prekinitev zapuščinskega postopka napotitev na pravdo – dedna nevrednost
Dedno nevrednost po 4. točki 126. člena ZD lahko uveljavlja le oseba, ki ima pravni interes, da nevredni ne deduje.
VSL sodba I Cp 4664/2010
OBLIGACIJSKO PRAVO - ODŠKODNINSKO PRAVO – POGODBENO PRAVO
VSL0065859
OZ člen 33, 239, 239/2.
aktivna legitimacija – predpogodba – pogodba – odškodnina zaradi kršitve predpogodbe – privilegirana sprememba tožbe
Vprašanje, ali je tožnik upravičen zahtevati odškodnino zaradi kršitve predpogodbe, je odvisno od vprašanja, ali bi s prvotno uveljavljanim zahtevkom (za sklenitev pogodbe) uspel.
VSL sklep I Cp 1087/2011
VSL0068242
ZPP člen 334, 334/2.
Stranka lahko umakne že vloženo pritožbo, dokler sodišče druge stopnje ne izda odločbe.
VSL sklep II Cp 4846/2010
VSL0068257
ZPP člen 154, 154/1, 154/2, 154/3.
uspeh v pravdi – zavrnitev podrednega zahtevka - odmera stroškov pravdnega postopka
Tožena stranka je s svojim obrambnim sredstvom v celoti propadla, tožeča stranka pa je s podrednim zahtevkom, ki je nadomestil primarnega, uspela v celoti. Zavrnitev primarnega zahtevka za toženo stranko ni predstavljala vsebinskega uspeha v pravdi.
VSL sklep II Cp 1547/2011
VSL0065866
ZIZ člen 270, 270/2.
začasna odredba za zavarovanje denarne terjatve – subjektivna nevarnost odtujitve premoženja – aktivno ravnanje dolžnika
Subjektivna bojazen tožeče stranke, da bosta toženca razpolagala z nepremičninami, ker sta stara in kmetije ne moreta več obdelovati z lastnim delom, kar po pritožničinem prepričanju izkazuje obstoj subjektivnega pogoja za izdajo začasne odredbe, ne zadošča. Za utemeljenost predlagane začasne odredbe bi tožnica morala dokazati aktivno ravnanje tožencev, ki bi bilo že usmerjeno v odtujevanje, skrivanje ali kakšno drugačno razpolaganje s premoženjem.
VSL sodba II Cp 25/2011
VSL0065848
ZPP člen 318, 318/3. OZ člen 190.
neupravičena obogatitev – vlaganje v kmetijo - nesklepčnost tožbe
Tožnik je v tožbi navajal, da je kupil kmetijske stroje in zaščitne mreže, s katerimi je zavaroval poljščine pred divjadjo, ni pa obrazložil, v čem naj bi bila obogatitev toženke. Še več, ni navedel niti, kolikšen znesek zahteva zaradi „nakupa kmetijskih strojev“. Obogatitev toženke je utemeljil le z navedbo, da je po svojih izračunih, bodisi z delom, bodisi z denarjem, potrebnim za preživetje toženke in njenega brata ter potrebnim za ohranjanje in povečanje vrednosti kmetije, skupno vložil 30.045,00 EUR finančnih sredstev in dela.
VSL sklep II Cp 4763/2010
VSL0057774
ZNP člen 35. SPZ člen 77.
sodna ureditev meje – mejni spor – lastninski spor - stroški nepravdnega postopka – ustavitev postopka brez meritorne odločitve
Sporna mejna površina obsega celotno parcelo, zato je šteti, da gre za lastninski spor in ne za mejni spor med dvema sosednjima parcelama, ki je edino lahko predmet sodnega postopka za ureditev meja. Predlagatelj je močnejšo pravico (na celotni sporni parceli) v pravdi že uveljavljal (skliceval se je na priposestvovanje sporne parcele), zato tudi v primer, če bi šlo za mejni spor, ne bi mogel zahtevati ponovnega odločanja v nepravdnem postopku. Predlagatelj je sprožil postopek za ureditev meje, ki je bil ustavljen brez meritorne odločitve o meji iz razloga, ker je sodišče prve stopnje ocenilo, da gre za lastninski spor. Glede na navedeno interes nasprotne udeleženke – ureditev razmerja s predlagateljem ni bil dosežen, zato nasprotna udeleženka ni dolžna trpeti svojih stroškov v skladu s prvim odstavkom 35. člena ZNP, temveč ji mora stroške postopka povrniti predlagatelj v skladu s petim odstavkom 35. člena, po katerem mora udeleženec ne glede na izid postopka povrniti drugemu udeležencu stroške, ki jih je povzročil po svoji krivdi ali po naključju, ki se je njemu primerilo.
VSL sklep I Cpg 319/2011
SODNE TAKSE – STEČAJNO PRAVO
VSL0069894
ZPP člen 207. ZST-1 člen 11, 11/3, 11/4, 12, 12/2, 12/3, 12/4.
oprostitev plačila sodnih taks – stečajni dolžnik – trditveno breme glede finančnega stanja stranke - nesklepčnost predloga za taksno oprostitev – bilanca stanja
Že v predlogu za taksno oprostitev bi morala tožnica navesti vsa relevantna dejstva, ki naj jih sodišče upošteva. Le, če sodišče dvomi v resničnost njenih navedb, jih lahko po uradni dolžnosti preveri s pridobivanjem uradnih podatkov, pri čemer jih je v primeru, da jih ne more samo pridobiti, dolžna pridobiti stranka. Ker sodišče prve stopnje ne more samo pridobiti bilance stanja za leto 2010 (ker to še ni objavljeno na AJPES), iz katere bi izhajal podatek o kratkoročnih sredstvih oziroma kratkoročnih obveznostih tožnice, tožnica pa je po pozivu sodišča prve stopnje ni predložila oziroma ni navedla zahtevanih podatkov o njenem finančnem stanju, s tem ni zadostila svoji trditveni in dokazni podlagi, zato je sodišče prve stopnje predlog za oprostitev sodnih taks upravičeno zavrnilo.
VSL sodba II Cp 2/2011
VSL0062568
OZ člen 89. ZDen člen 88, 88/1, 88/2. SPZ člen 215.
pogodba o ustanovitvi stvarne služnosti – izstavitev zemljiškoknjižnega dovolila – razpravno načelo – izvajanje dokazov – vpogled v zemljiško knjigo – uveljavljanje ničnosti – sklenitev pogodbe o ustanovitvi stvarne služnosti v času denacionalizacijskega postopka
Četudi je bila z zahtevo za denacionalizacijo zahtevana vrnitev le dela te nepremičnine v naravi, je bila v skladu z določilom 88. člena ZDen celotna parcela 1452/1 k.o. P. izvzeta iz pravnega prometa (res extra commercium), pravni promet s to nepremičnino pa je bil ustavljen. Ker je sodišče prve stopnje ugotovilo, da v času sklenitve kupoprodajne pogodbe denacionalizacijski postopek za nepremičnino parc. št. 1452/1 k.o P., za katero sta pravdni stranki ustanovili služnost, še ni bil zaključen, je tudi utemeljeno zaključilo, da je zaradi ničnega določila 6. člena pogodbe zahtevek pod 1. točko izreka neutemeljen.
VSL0068233
SPZ člen 92, 92/1, 92/3, 99, 99/1, 99/3.
varstvo lastninske pravice – reivindikacijska tožba – negatorna tožba – predmet varstva – nezastarljivost stvarnopravnega zahtevka
Eno od upravičenj lastninske pravice je imeti stvar v posesti. Zato lahko tožeča stranka zahteva od nelastnika, ki njeno stvar uporablja oziroma jo ima v posesti, da mu stvar vrne v posest, kot tudi, da opusti vsakršno poseganje v nepremičnino, ki je v lasti tožeče stranke. Gre za zahtevek za varstvo lastninske pravice, ki ne zastara.
VSL sklep II R 26/2011
VSL0058546
ZIZ člen 34, 34/3, 35, 35/4, 166, 166/1, 166/2.
spor o krajevni pristojnosti – predlog za nadaljevanje izvršbe – naknadna kumulacija izvršilnih predmetov – izvršba na nepremičnine – nepremičnine z območja več sodišč – atrakcija pristojnosti
Atrakcija krajevne pristojnosti za vse nepremičnine po legi nepremičnine, ki je v predlogu navedena kot prva, je določena le v primeru začetne kumulacije predmetov nepremičninske izvršbe, ne pa tudi v primeru naknadne kumulacije več predmetov nepremičninske izvršbe z območja različnih sodišč.
VSL sklep I Cp 4803/2010
VSL0068234
ZPP člen 339, 339/2, 339/2-8, 451, 452, 452/1, 452/2, 452/3, 452/4.
spor majhne vrednosti – vabilo na glavno obravnavo – absolutna bistvena kršitev – rok za vlaganje vlog v postopku v sporu majhne vrednosti – navajanje dejstev in dokazov
Vabilo na glavno obravnavo za postopek v sporu majhne vrednosti mora med drugim vsebovati opozorilo, da mora tožeča stranka navajati vsa dejstva in predlagati vse dokaze v tožbi, tožena stranka pa v odgovoru na tožbo. Sodna praksa je že zavzela širše stališče, da mora biti stranka opozorjena tudi na določbo, da so roki za vlaganje vlog v postopku v sporu majhne vrednosti krajši in znašajo le 8 dni.
VSL sodba II Cp 4232/2010
VSL0062588
ZKPT člen 1, 5, 18. ZUKZ člen 19, 20.
ničnost pogodbe – kreditna pogodba – kreditni posli s tujino – prepoved sklenitve pogodbe za eno od strank
Če je sklenitev določene pogodbe prepovedana samo eni osebi, načeloma pogodba ni nična. Stranko, ki je prekršila zakonsko prepoved, pa zadenejo ustrezne sankcije.
VSL sklep II Cp 4488/2010
VSL0056257
ZD člen 34, 34/1, 41, 208.
nujni dedni delež – rok za uveljavljanje nujnega dednega deleža
Ker je pravica do nujnega dednega deleža zakonita dedna pravica posebne vrste, je šteti, da so dediči, ki so si vse od razglasitve oporoke prizadevali za uveljavitev zakonitega dednega deleža, pravočasno uveljavljali nujni dedni delež.